Yuriko Kajiya

Yuriko Kajiya (加治屋百合子 Kajiya Yuriko, nosusu ontok toun 1984) nopo nga songulun susumayau balet Jipun om dinondo nopo nga susumayau oponsol id Houston Ballet. Pogulu minamung do Houston Ballet, nokoumbal isido nosiliu susumyau solo id American Ballet Theatre solinaid turu toun.

 Koposion pogulu 
Nosusu i Yuriko id Nagoya, Jipun, om minimpuun minluda do balet miampai Matsumoto Michiko Ballet ontok di walu toun. Ii nopo 10 no toun dau, minundaliu isido hilo China om minongoput pinsingilaan id sikul Shanghai Ballet om nakaawi ponginabasan hilo. Ontok toun 1997, di 13 no umul dau, nakalantoi isido Gaa Kosolimbahan Bobos Abantug id suang kategori senior id suang Pialaan Balet Kabansaan Tao Li Bei. Ontok toun 1999, nosiliu isido finalis id suang Pialaan Balet Sompomogunan Kotolu i pinaharo id Nagoya. Nakaanu isido gaa' Prix de Lausanne ontok Milatok 2000, i minanahak disido kosiwatan popotilombus pinludaan id sikul National Ballet of Canada hilo Toronto.

 Karier 
Minamung isido ABT Studio Company ontok Manom 2001, om minamung syarikat oponsol ABT sabaagi perantis ontok toun 2002, om nosiliu puru kor de balet ontok Mahas 2002.   Mimpuun Magus 2007, nokoingkawas pangkat dau sabaagi susumayau solo.    

Repertoir nopo dau id ABT nga popohompit do kono Kitri id suang Don Quixote, Giselle id suang Giselle, Gamzatti id suang La Bayadére, Gulnare id suang Le Corsaire, Clara, Puteri id suang Alexei Ratmansky's The Nutcracker, Olga iid suang Onegin, Lilac Fairy om Puteri Florine id suang The Sleeping Beauty,  Waltz id suang Les Sylphides, Miranda id suang The Tempest, Tchaikovsky Pas de Deux om kono toponsol id suang Ballo Della Regina, Brief Fling, In the Upper Room, The Leaves are Fading, Petite Mort, Rabbit and Rogue, Seven Sonatas, Baker’s Dozen, Chamber Symphony om Theme and Variations.

Minidu i Kajiya mantad ABT montok mamung do Houston Ballet sabaagi susumayau solo koiso ontok toun 2014. Kosolimbahan kolimpupuson nopo dau miampai ABT nga maya pokitanan koiso sabaagi kono oponsol Swanilda id suang Coppélia. Koruhang nopo dau id suang kosolimbahan dii nga i Joseph Gorak. Minamung i Kajiya do Houston Ballet miampai koruhang koposion dau i Jared Matthews montok kosiwatan inus di lobi agayo. Ontok Milau 2014, kalapas 5 tulan miampai syarikat dii, nnokoingkawas pangkat dau sabaagi susumayau oponsol kalapas kosolimbahan dau id suang The Nutcracker di Ben Stevenson. mantad dii, minopoinlaab isido repertoir miampai mongigit oinsanan kono toponsol id suang syarikat dii kohompit no debut oponsol id suang koreografi fo monunu syarikat, Stanton Welch. Baino nopo, repertoir nopo dau nga kohompit no Manon  om Mayerling, karya di Kenneth McMillan, Artifact Suite karya di William Forsythe, om karya Stanton Welch miagal do Giselle, Madame Butterfly, The Nutcracker, La Bayadere, Paquita, om Swan Lake.

 Kalaja suai 
Mingkono i Kajiya id dokumentari Passion Across a Continent ontok toun 2007 om dokumentari Yuriko: Ballerina ontok toun 2011 i pinosolimbou id MBS Jipun. Ontok Madas 2010, nokoimbulai isido id iso episod siri televisyen Amerika So You Think You Can Dance, miampai koruhang dau i Jared Matthews, songulun susumayau solo nogi.   Ontok toun 2012, nokotorimo isido Gaa' Duta Inus mantad porinta Jipun.

 Sukuon 

Noputan labus
Cupcakes & Conversation with Yuriko Kajiya. Ballet News. 6 March 2012.